Joackim Jørgensen

Joackim Jørgensen (født 20. september 1988) er en norsk fotballspiller som fra 31. desember 2021 er klubbløs.
Han har tidligere spilt for Viking, Sarpsborg og svenske Elfsborg.


== Karriere ==


=== Sarpsborg 08 ===
Etter to sesonger i 1.divisjon debuterte Jørgensen i Tippeligaen for Sarpsborg 08 mot Molde FK fredag 18. mars 2011 på Sarpsborg stadion. Kampen endte 3 - 0 til hjemmelaget. Da klubben rykket ned fra Tippeligaen i 2011, var Jørgensen aktuell for flere klubber. Blant annet Rosenborg BK, som så på han som en mulig erstatter for Per Ciljan Skjelbred som hadde dratt til Tyskland og Hamburger SV.
Spilleren fikk totalt 28 kamper i Tippeligaen for klubben.


=== IF Elfsborg ===
Jørgensen ble hentet til IF Elfsborg av tidligere Stabæk-trener Jörgen Lennartsson i forkant av 2012-sesongen. Jørgensen var tiltenkt en defensiv midtbanerolle i Elfsborg, men skader i troppen og hard konkurranse om midtbaneplassene førte til at han spilte mest i midtforsvaret. 
Joackim Jørgensen ble seriemester med klubben i 2012. I den påfølgende mesterliga-kvalifiseringen røk Elfsborg ut i 3. runde, etter å ha blitt slått ut 1-0 sammenlagt av skotske Celtic FC. Jørgensen ble byttet inn etter 86 minutter i det første oppgjøret på Celtic Park, men var ubenyttet reserve i returoppgjøret hjemme på Borås Arena. Elfsborg endte på 6.-plass i den hjemlige serien i 2013, og klarte dermed ikke å forsvare ligatittelen fra sesongen før.


=== Viking FK ===
På en pressekonferanse 19. november 2013, ble Joackim Jørgensen presentert som Vikingspiller. Jørgensen skrev under på en kontrakt som strekker seg ut 2016-sesongen. Spilleren fikk sin debut i Tippeligaen for Viking i 1. runde, borte mot Rosenborg BK 29. mars 2014, i en kamp som endte 2 - 2. Jørgensen spilte totalt 27 kamper i sin debutsesong for klubben.  Jørgensen scoret sitt første mål for klubben i en 4 - 2 seier mot Vålerenga Fotball på Ullevaal Stadion 13. september 2015. Spilleren spilte totalt 23 kamper igjennom 2015-sesongen, og bidro både fra midtbaneposisjon og ifra midtforsvaret. Laget var lenge med i medaljekampen, men endte til slutt på en 5.-plass.  I forkant av 2016-sesongen startet det tidlig med spekulasjoner om at Jørgensen som var på utgående kontrakt, ville forlate klubben etter endt sesong. August 2016 ble det meldt i medier at spilleren var klar for en overgang til den moldovske klubben Sheriff Tiraspol, men etter å ha besøkt klubben og kikket på forholdene, ombesemte Jørgensen seg, og vendte dermed tilbake til Stavanger. Jørgensen spilte totalt 23 kamper for klubben i gjennom 2016-sesongen, derav 20 fra start. Etter at midtstopper Anthony J. Soares dro til danske AGF Fodbold midtveis i sesongen, spilte Jørgensen for det meste som makker til Karol Mets i midtforsvaret.


=== Sarpsborg 08 ===
30. januar 2017 ble det offentliggjort at Jørgensen var klar for sin tidligere klubb Sarpsborg 08. Spilleren undertegnet en 2-års kontrakt, og kom vederlagtsfritt til klubben.


=== Start ===
Jørgensen signerte i august 2018 en 3-års kontrakt med Start, men valgte etter eget ønske å fullføre kontrakten sin med Sarpsborg 08 ut sesongen.


== Meritter ==
 IF Elfsborg

Allsvenskan: 2012


== Referanser ==


== Eksterne lenker ==
(en) Joackim Jørgensen – Transfermarkt 
(en) Joackim Jørgensen – FootballDatabase.eu 
(en) Joackim Jørgensen – Soccerway 
(no) Joackim Jørgensen – Norges Fotballforbund 
(en) Joackim Jørgensen – FBref 
(es) Joackim Jørgensen – as.com